Физикэ

**Бодос зүй** гү, али **физикэ** (Грек: *φύσις* (*phúsis*), "байгаали" ба *φυσικῆ* (*phusiké*), "байгаалиин тухай мэдэлгэ" гэдэгһээ гаралтай) — матери, энерги, орон зай ба саг хугасаае захирдаг тулгуур хуулинуудые нээхэ болон ойлгохо зорилготой шэнжэлхэ ухаан юм. Физикэдэ юртэмсэ ба түүнэй харилсан үйлэшэлэлнүүдэй эгэл хэһэгүүд, мүн тулгуур заршамуудай хүрээндэ һайн ойлгожо болохын системэнүүдые шэнжэлхэ ябадалые абажа үзэдэг.

Бүхы атомай дотоодо дахи харилсан үйлэшэлэлые бүрилдүүлдэг квант механикын үзэгдэлүүдые оролсуулан юртэмсын хамагай үндэһэн ажалалгаае шудалдаг тула физикые тулгуур шэнжэлхэ ухаан гэжэ үзэжэ болохо ба үүн дээрэ хими, дэлхэй шудалал, биологи, ба ниигэмэй шэнжэлхэ ухаанууд тогтожо байдаг. Үндэһэн физикэдэ гараһан нээлтүүд бусад бүхы шэнжэлхэ ухаануудта шухала нүлөө үзүүлдэг.

## Оршол
Бодос зүйнь туршалгын үрэ дүнг тайлбарлаха онолой загбар болбосоруулха, үнэн загбартаа тулгуурлан дараагай шатанай туршалгын үрэ дvнг тоосохо маягаар шэнжэлхэ ухаанай аргые ашаглан байгаалиие танижа мэдэхэ оролдого хэдэг. Анха физикэнь байгаалиин философиин нэгэ хэһэг байһан ба 19-р зуунда философиһоо һалажа бэеэ дааһан позитив шэнжэлхэ ухаан болон хүгжэбэ. Физикууд кваркуудһаа хара нүхые хүрэтэр, тусгаар атомһоо хэтэ дамжуулагша хүрэтэр үргэн хүрээнэй физикэ үзэгдэлнүүдые шудалдаг.

## Физикын тулгуур онолнууд
* Һунгадаг механика (классик механика) бэесын харилсан байрашал өөршэлэгдэхэ хамагай энгын хүдэлгөөнэй шалтагаан, зүй тогтолые шудалдаг физикын һалбари юм. Һунгадаг механикын үндэһэн хуулинуудые томьёолһон Ньютоной нэрэмжэлтэ "Ньютоной механика" гэжэ дуугардаг. Һунгадаг механикань хүдэлгөөнгүй бэетүүдые загбаршалдаг статик, хүдэлдэг бэетүүдые загбаршалдаг кинематика, ба хүсэнэй үйлэшэлэл доробо бэетүүдые загбаршалдаг динамика гэһэн хэһэгүүдтэ хубаагддаг.
* Сахилгаан суранзан хэмээхэ һалбаринь сахилгаан суранзан ороной шэнжэ шанарые һудална. Сахилгаан сэнгэтэй байхань бөөмсын үндэһэн шэнжэ шанар болон түүнтэй холбоотой үзэгдэлнүүдые энэ һалбарита абажа үзэдэг.
* Термодинамикань дулаанай үйлэшэлэл ба энергиин нэгэ түлэбһөө нүгөөд шэлжэхэ хубирал, эдэгээрэй температура, даралта, эзэлхүүн, механик үйлэшэлэл, ажал зэрэгтэ нүлөөлхэ нүлөөлэлые һудалдаг физикын хэһэг юм. Тэлдэг хэнһээ ашагтай ажал гаргадаг дулаанай машиные һайжаруулха гэһэн оролдолгуудһаа термодинамика түрэн гараһан байна.
* Статистик механикань термодинамикатай нягта холбоотой онол ба бүридүүлдэг бишыхан хэһэгүүдтэнь статистикын заршамуудые хэрэглэн макро системнүүдые шудалдаг.
* Квант механикань атомай хэмжээнэй ба түүнһээ бишыхан системнүүд, тэдэгээрэй сасарагтай харилсан үйлэшэлэлсэхэ үйлэшэлэлые ажаглагдаха хэмжэгдэхүүнүүдэй туһаламжатай шудалдаг онолой физикын һалбари юм. Квант механикань бүхы түрэлэй энергиие багаса багасаар сасардаг гэһэн ажаглалтан дээрэ үндэһэлэгдэдэг. 
* Харисангын онолиинь дарааха хоёр онолһоо бүтэнэ:
** Харисангын тусхай онолиинь (1) вакуум дахи гэрэлэй хурдан тогтомол ба гэрэл үүдхэгшэ ажаглагшын али алиһаа хамаархагүй, мүн (2) бүхы инерциал тоололой системэнүүд дэхи физикын хуулинуудай математика элэрхэлэл эжэл байна гэһэн хоёр постулат дээрэ үндэһэлэгдэдэг. Эдэгээрынь масса ба энергиин эквивалент шанар, хурдтай бэеын масса, хэмжээ ба хугасаа өөршэлэгдэхэ үзэгдэлнүүдтэ хүргэдэг.
** Харисангын ниитын онолиинь, дээрэхи онолой татадаг хүсэные оролсуулан тоосоһон үргэтгэл юм.


Категори:Байгаалиин шэнжэлхэ ухаанууд